Here is a page extracted from Wikipedia that may contain CSS, HTML, and a lot of unformatted text.

Title: Vardova
Content: Suovietu čiesu Vardova bova vadėnama Žemaitiu Kalvarėjė

Vardova () īr opės Žemaitėjuo; Vėntuos kairīsis ėntaks. Prasėded Skouda rajuonė, 4 km nū Barstītiu, paskum tek par Plongės rajuona, Žemaitiu Kalvarėjė. Tumet pasok i šiaurė i tek Mažeikiu rajuono par Seda, Rėnava, Okrėnus. Prī Latvėjės robežė sotek so Vėnta.

Vėdotėnis nūlīdis 84 cm/km. Aukštopie tek par "Amerėkas" ežerieli (pluots 16 ha). Čė anuos vaga soregoliouta. Debėts Ruzgūs (15 km nu žiuotiū): daugiausē 113, vėdotėnėškā 5,17, mažiausē žėima 0,22 kub. m/sek. Pavasarie notek 33 pruoc., vasara 10 pruoc., rodeni 21 proc., žėima 36 proc. Dėdeliausė ondens svīravėmu amplėtodė Ruzgūs - 3,8 m. Opė vėdotėnėškā ožšāl aplėnk sausė vėduri, onkstiausē - groudė pradiuo. Dėdleusis leda stuoroms sėikė 61 cm. Opė praded laužtė ledus aplink kuova pabėnga, vieliausē balondė pabėnguo. Ondens tiekmės galībė sėik 2940 kW. Opės vaga vėngiouta, krontā aukštė.

Ėntakā 
 Kairė̄jē: 86,2 km nu žiuotiū - Šarnelie (ėlgoms 6,9 km, basēna platoms 18,6 kv. km), 71,2 km - Vaidienis, 64,7 km - Beržupis, 59,4 km - Bradoms (ėlgoms 9,8 km,  basēna platoms 17,8 kv. km), 19,5 km - Kvėstė (ėlgoms 28,4 km,  basēna platoms 102,5 kv. km), 14,7 km - Gūžė (ėlgos 10,0 km,  basēna platoms 18,5 kv. km), 16,7 km - Dobolis (ėlgoms 9,7 km,  basēna platoms 15,1 kv. km),  9,5 - Eglīnopis (ėlgoms 11,6 km,  basēna platoms 23,5 kv. km).
 Dešėnė̄jē: Degėmė, 87,2 km nu žiuotiū - Gagrė (ėlgoms 6,4 km,  basēna platoms 19,2 kv. km), 79,8 km - Pagardienis (ėlgoms 6,7 km,  basēna platoms 22,8 kv. km), 66,4 km - Sroujė-Lūšėnė (ėlgoms 51,6 km,  basēna platoms 177,4 kv. km), 

Ėš tū ėntaku Sroujė so anuos aukštopio Lūšėnė īr 33 km ėlgesnė kāp Vardova nug anū santakas.

Ožtvankas, hidruoalektrėnės 
Ont Vardovas vēk tuokės hidruoalektrėnės: Seduos malūns - 55 kW pajiegoma, Renava HE - 300 kW, Vadagiū HE - 110 kW, Okrėnū HE - 110 kW, Joudėikiu HE - 800 kW.

Pėlēkalnē 
Prī Vardovas Mažėikiu rajuonė ī šešė pėlēkalnē: Rėmuoliu (Užpėlies), Renava, Vadagiū, Dapšiū ė Griežies do pėlēkalnio.

Šaltėnē 
<small>
 Lietuvos upių kadastras. - Vilnius, 1959. - D. 1. - P. 124.
 Lietuvos TSR upių kadastras. - Vilnius, 1962. - D. III. - P. 55.
 Lietuvių enciklopedija. - Boston, 1965. - T. 33. - P. 120 - 121.
 Tarybų Lietuvos enciklopedija. - T. IV. - P. 452.
 Lietuvių enciklopedija. - 1991, 2 leid. - T. 15. - P. 34.
<small>

Žemaitėjės opis
Mažeikiu rajuons
Plongės rajuons